UAlwet nu heide (Mit originalen Lettern)
UAlwet nu heide·
ſtent ǒwen blůmen blos·
reret lǒb d̾ walt
vn̄ ſwigent vogellin·
das bꝛúwent beide
wint vn̄ rîffen gros·
truren manig valt·
mir wachſent iſt mit in·
tůt in winter zit gewalt·
ſo tůt mir leide
der mich noch nie verdros·
ein wip wol geſtalt·
nu wol der pin ſol ſin·

Ich wil ir ſingen
wer miner klage zwir·
noch von ir ſo vil·
ir bild iſt alſo fin·
das ſolde ringen·
ein keiſer wol mit gir·
nach ir âne zil·
vn̄ durch ſi liden pin·
frǒwe miner froͤiden ſpil·
růche verdꝛingen·
min ſênde quale mir·
ſid ich můs vn̄ wil·
genaden biten din·

Nieman den kvmb̾·
zer welte mir ŵēden kan·
wan din truter lip·
mins h̾zen troͤſterin·
des flech ich tumb̾
dich frǒwe wol getan·
mir die not vertrib
zelāge in leide ich bin·
es ſtet wol dir ſelig wib·
ſit krumb vn̄ krumb̾·
belang ich nah dir han
das din zarter lip·
zerflieſſe ſelde min·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse